text: Steensen bliver hos Skelde
  13 oktober 2012 kl. 10.47
  Cykelrytteren André Steensen opgiver sine professionelle drømme og bliver hos Horsens-holdet Skelde Cycling.
  André Steensen har vist sig som en stærk profil i dansk cykling i 2012. Med hele ti sejre ? heraf seks i UCI-regi ? er Steensen den mest vindende danske cykelrytter i år. Han sluttede dermed også som bedste dansker på den europæiske UCI-rangliste og var på podiet både ved DM-linjeløbet (3. plads) og DM i enkeltstart (2. plads), ligesom han tog en overbevisende mesterskabstitel ved de Jysk/Fynske Mesterskaber i enkeltstart. 
  Højdepunktet for den nu 25-årige rytter var dog at vinde etapeløbet Kreiz Breizh Elites, hvor han i samme ombæring tog to etapesejre. Det gav ham store ambitioner om at køre sig helt til tops i Post Danmark Rundt. 
  Desværre kostede et styrt på Kongeetapen ham dyrt, da han måtte udgå af løbet og efterfølgendeikke fik tilbudt en WorldTour-kontrakt trods de mange resultater på kontinentalniveau, der tydeligt viser hans potentiale.
  